Ateenan ilta- ja yöelämä on vilkasta. Iltaa voi viettää vaikkapa myöhäisen illallisen ja parin viinilasillisen äärellä.
Nuorekkaampia menomestoja hakeville erityisesti Psirin alueelta löytyy erilaisia baareja. Lähistöllä sijaitseva Gazin alue on keskittynyt keikkoihin ja clubeihin jossa DJ:t tarjoilevat parhaat tanssirytmit. Kesäkaudella Ateenassa on kuumaa öisinkin, ja tällöin paikalliset juhlat siirtyvät tavallisesti rannikolle. Esimerkiksi rannikon Glyfada, Voula ja Vouliagmeni ovat tällöin paikkoja joihin on hyvä lähteä illanviettoon.
Rauhallisemmasta iltamenosta nautiskeleva löytää hyvät puitteet perinteiseen kreikkalaiseen illanviettoon Monastirakin ja Syntagman välisiltä kaduilta sekä viereiseltä Plakan alueelta.